o
Shalom ja tervetuloa Jerusalem Studioon!
Tänään keskustelemme antisemitismistä -
ja sen vaikutuksista Israeliin.
Vieraanamme on Jerusalemin oikeusinstituutin puheenjohtaja -
ja Knessetin antisemitismia vastustavan toimikunnan johtaja -
asianajaja Calev Myers, kiitos kun tulit!
Maailmanlaajuinen antisemitismi ei ole uusi ilmiö.
Miten paha se on?
Ei voida sanoa, että se olisi lisääntynyt viime 70 vuoden aikana.
Sitä kuitenkin esiintyy nykyään entistä voimakkaampana.
Viestintä- ja diasporaministeri Juli Edelstein antoi tällä viikolla -
Knessetille raportin antisemitismistä.
Raportissa tuli ilmi huolestuttavia ilmiöitä maailmalla, -
perinteisiä antisemitistisiä tekoja, -
kuten hakaristien maalaamisia juutalaisilla hautausmailla.
Perinteiset antisemitistiset teemat ovat tulleet esiin -
Arabikeväässä ja USA:n talouden taantumassa.
Esimerkiksi Vallataan Wall Street -liikkeessä leviteltiin -
teorioita juutalaisten salaliitosta, -
että juutalaiset ohjaisivat hallitusta ja Wall Streetiä -
ja hallitsisivat koko maailmantaloutta.
Antisemitismi on siis hyvin voimakasta.
Maailman kriisiin liittyvät tapahtumat vaikuttavat siis -
suoraan juutalaisten kohteluun?
Kyllä siihen, miten juutalaisista puhutaan.
Tiedämme, että se lopulta vaikuttaa myös siihen, -
miten heitä kohdellaan.
Arabikeväässä molemmat puolet käyttivät juutalaisia syntipukkina.
Syyriassa Assad syytti mielenosoittajia -
yhteistyöstä Mossadin kanssa, -
ja Israelia mielenosoitusten järjestämisestä.
Libyassa taas itse mielenosoittajat syyttivät Gaddafia -
siitä, että hänen äitinsa olisi juutalainen.
Tämä teoria on keksitty hiljattain Gaddafin tuomitsemiseksi.
Täytyy ensin määritellä, mitä antisemitismi tarkoittaa.
Klassinen määritelmä on seemiläisen vihaaminen -
hänen seemiläisyytensä vuoksi.
Mutta sillä tarkoitetaan nykyään vain juutalaisten vihaamista -
heidän juutalaisuutensa vuoksi, ja sen ilmaisemista avoimesti.
Tällä viikolla pääministeri Netanjahu pyysi oikeusministeriä -
tutkimaan Jerusalemin muftia, joka oli julkisesti moskeijassa -
kehottanut tappamaan juutalaisia.
Tässä vaiheessa politiikka muuttuu rikolliseksi toiminnaksi.
Siinä ylitetään antisemitismin raja.
Juutalaiset tuomitaan heidän juutalaisuutensa vuoksi.
Se on hyvin selvää antisemitismiä.
Nykyään ajatellaan, ettei ole poliittisesti korrektia -
sanoa olevansa antisemiitti, tai jotain vastaavaa.
Millainen kuva siitä annetaan nykyään?
Olet oikeassa.
Jos googlettaa nykyään sanan "antisemitismi", -
tein sen juuri ennen kuin tulimme studioon, -
sain 57 miljoonaa tulosta.
Kun googletin "anti-Israel", sain 171 miljoonaa tulosta.
Yli kaksinkertaisen määrän.
Ihmiset eivät tunnustaudu antisemiitiksi.
Mutta usein se on hienovaraista Israelin vastaisuutta, -
tai anti-siionismia.
Huomauttaisin kuitenkin, etteivät kaikki, jotka kritisoivat -
Israelin hallitusta, ole antisemiittejä.
Silloin olisimme kuin se poika, joka huusi: "Susi!"
Missä menee raja?
Raja legitiimin Israelin kritiikin ja antisemitismin välillä -
on siinä, kun Israelia kritisoidaan siksi, että se on juutalaisvaltio.
Raja voidaan ylittää kolmella tavalla.
Yksi on perinteisten teemojen käyttö, -
esimerkiksi Siionin Vanhinten Pöytäkirjan siteeraus -
ja salaliittoteoriat hallitusten, median ja talouden hallitsemisesta.
Italian parlamentin tekemä kysely paljasti, että 44% italialaisista -
uskoo näihin perinteisiin antisemitistisiin väitteisiin.
USA:ssa Anti-Defamation League julkaisi samanlaisen tutkimuksen.
15% amerikkalaisista uskoo niihin.
Yllättävän suuria lukuja.
Yksi tapa on karikatyyrit ahneista isonenäisistä juutalaisista.
Pari vuotta sitten, kun PLO piti panttivankeja -
Beetlehemin Syntymäkirkossa, erään italialaislehden piirtäjä -
piirsi kuvan, jonka sanoma oli, että juutalaiset tappavat taas Kristuksen.
Nämä klassisen antisemitismin teemat elävät yhä.
Edelsteinin raportista näkee, että näitä esiintyy joka puolella maailmaa.
Toinen tapa ylittää raja on pakkomielteinen Israelin syyttely.
Tähän syyllistyvät kansainväliset organisaatiot, kuten YK.
80% YK:n yleiskokouksen erityisistunnoista on pidetty -
yhden kansakunnan tuomitsemiseksi, 193 maan joukosta.
Siinä vähän ihmettelee, että mistä tässä on kysymys.
Israelia arvioidaan utopististen standardien mukaisesti.
Vain Israel tuomitaan ongelmista, joita esiintyy -
monissa länsimaissa, kun taas erittäin vakavat ongelmat -
erityisesti Israelin naapuri- maissa jätetään huomiotta.
On kyse Israelin tuomitsemisesta siksi, että se on juutalaisvaltio.
Sama näkyy YK:n ihmisoikeuskomiteassa.
Sen tarkoitus on edistää ihmisoikeuksia koko maailmassa, -
40% sen päätöksistä viimeisten 10 vuoden aikana -
on tehty Israelia vastaan.
196 päätöstä Israelia vastaan, vain 6 Irania vastaan.
Jos vertaamme Iranin ja Israelin ihmisoikeusongelmia, -
ei niitä voi edes verrata.
Israelilla on kansalaisoikeus- asianajaja, jonka täytyy -
taistella ihmisoikeuksien loukkauksia vastaan.
Israel on demokraattinen maa, -
jolla on riippumaton oikeusjärjestelmä, -
se ei välttele hallituksensa toiminnan kritisoimista.
Kolmas tapa ylittää raja on pitää siionismia rasismina.
On tärkeää kysyä, mitä siionismi on.
Siionismi on uskoa juutalaisten kansalliseen itsemäärämisoikeuteen.
Voin uskoa, kuten uskonkin, tähän oikeuteen, -
olematta rasisti, vihaamatta arabeja tai palestiinalaisia.
Haluan hallituksemme kunnioittavan kaikkien ihmisoikeuksia.
Kun siionismia pidetään rasismina ja sanotaan: -
"Sorretuista on tullut sortajia" ja verrataan sitä natsismiin, -
ja käytetään holokaustiterminologiaa kuvaamaan Israelin tapahtumia, -
on ylitetty raja, se on antisemitismiä.
Se on hyvin vaarallista. Sitä on nykyään -
joka puolella internetissä ja kansainvälisessä mediassa.
Heijastuuko se juutalaisten koh- teluun Euroopassa tai USA:ssa?
Euroopassa ja USA:ssa esiintyy yksittäisiä hyökkäyksiä -
juutalaisia vastaan siksi, että he ovat juutalaisia.
En usko, että se on valtavasti kasvava ilmiö, -
sellaista rasismia ja antisemitismiä on aina ollut eri puolilla maailmaa.
Valitettavasti ehkä aina tulee olemaan.
Mutta se, mistä puhutaan, alkaa usein myös toteutumaan.
Kun ihmiset alkavat ilmaisemaan antisemitistisiä käsityksiä, -
se alkaa vaikuttamaan heidän toimintaansa, -
ja myös muiden, sellaisten joilla kenties on vähemmän itsehillintää.
Antisemitismi täytyy ottaa vakavasti, jotta se, -
mitä tapahtui 70 vuotta sitten ei enää toistuisi.
Miten maailman antisemitismi vaikuttaa täällä Israelissa -
israelilaisten ja palestiinalaisten välisiin erimielisyyksiin?
Se ei todellakaan auta asiaa.
Kun esitetään rasistisia teorioita ja väittämiä, -
kaikki puolustusmekanismit ja muurit nousevat eteen.
Konfliktien ratkaisussa täytyy rauhoittua ja esitellä faktat.
Ei saa osoitella ja heitellä keksittyjä radikaaleja syytöksiä.
Esimerkiksi Israelin sanominen apartheidiksi -
on äärimmäistä liioittelua.
Monet ovat ymmärtäneet väärin erään asian.
Sitä on käytetty tuomitsemaan Israel.
Se on turva-aita.
Israelia sanotaan apartheidiksi, koska se on rakentanut -
aidan erottamaan Israel palestiinalaisista.
Se ei ole totta, aidan rakentamisen syy...
sanon sitä muuten "aidaksi", koska 97% siitä on verkkoaitaa, -
muuria siitä on vain 3%, mutta sitä aina näytetään mediassa.
Muuri näyttää synkältä ja suurelta.
Turva-aita rakennettiin, koska vuosina 2002-2003 -
900 israelilaista murhattiin kolmessa terrori-iskussa.
Hallitus mietti mitä tehdä.
On tehtävä vaikea päätös, joko vaikeuttaa -
aidan toisella puolen asuvien palestiinalaisten elämää -
heidän tullessaan Israeliin töihin, -
mutta toisaalta israelilaisten henki on vaarassa.
Aidan valmistuttua terrori-iskuissa kuolleiden määrä väheni 99,9%.
Se on turva-aita, eikä mitään apartheid-erottelua.
Sitäpaitsi aidan israelilais- puolella asuu miljoona arabia.
Yli 300 000 juutalaista asuu aidan toisella puolella.
Ei se ole etninen raja.
Tällaisia asioita käytetään Israelin delegitimisoimiseksi.
Israelia kritisoiva ei ole automaattisesti antisemiitti.
Mutta kun kritisoidaan juutalais- valtion itse olemassaoloa, -
siinä on kyse antisemitismistä.
Väärinkäsitys turva-aidasta ja kaikki tämä herättää kysymyksen, -
saako tämä juutalaisvaltion idea ylipäänsä olla olemassa?
Ehkä teimme virheen 65 vuotta sitten?
Sanoit, että 3% on betonimuuria, ja loput turva-aitaa, -
mutta media ei esitä sitä niin.
Levittääkö media antisemitismiä, -
vai esittääkö media vain sen, mitä liberaalit haluavat nähdä?
Kyllä, kansainvälisessä mediassa välitetään politisoitunutta viestiä.
Se on vain yksi esimerkki.
Kun sitä muuria hoetaan tarpeeksi, ihmiset alkavat uskoa, -
että se on satoja kilometrejä pitkä betonimuuri.
Otetaan tietynlaisia kuvia palestiinalaisesta muurin vieressä -
ja puhutaan rasistisesta erottelusta.
Kansainvälisessä mediassa tuomitaan Israel tällaisten symbolien avulla.
Niitä on helppo käyttää välittämään vääristynyt kuva todellisuudesta.
Olet perustanut Knessetin anti- semitismin vastaisen toimikunnan.
Minkälaisia suunnitelmia sillä on tulevaisuuden suhteen?
Juli Edelstein, viestintä- ja diasporaministeri, -
perusti antisemitismin vastaisen interparlamentaarisen koalition -
noin puolitoista vuotta sitten.
Se on länsimaiden parlamenttien toimikuntien koalitio -
joka kokoontuu keskustelemaan siitä, miten voimme hillitä -
antisemitismiä, viharikoksia ja muukalaispelkoa yleisesti.
Ajattelimme, että koska muiden maiden parlamenteissa -
on antisemitismin vastainen toimikunta, -
niin Israelissakin pitäisi olla.
Toimikunnan tavoite on vahvistaa ministeri Edelsteinin työtä, -
auttaa maailman parlamentteja säätämään lakeja, -
jotka kieltävät antisemitistiset mielenilmaukset, -
antaa välineitä toimeenpaneville elimille eri maissa -
viharikoslakien toimeenpanemiseksi.
Annamme myös käytännön välineitä koulutusta varten, -
tilastotietoa, joka auttaa anti- semitismin vastaisessa taistelussa -
yleisön tasolla eri puolilla maailmaa.
Kiitos, Caleb, että olit vieraanamme!
Kiitos paljon!
Kiitos myös katsojillemme! Olen Jonathan Hessen.
Nähdään ensi kerralla!
Suomennos: Hannele Tainio